মাজুলীত ব্ৰহ্মপুত্ৰৰ বুকুত আবদ্ধ হৈ পৰিছে এখন যাত্ৰীবাহী ফেৰি। প্ৰাপ্ত তথ্য মতে, নিমাতি ঘাটৰ পৰা দিনৰ ১ঃ৩০ বজাত মাজুলী কমলাবাৰী ঘাটৰ অভিমূখে আহি থকা অৱস্থাত ফেৰিখন হঠাৎ নদীৰ বালিচৰত লাগি আবদ্ধ হৈ পৰে।
ইয়াৰ ফলত ফেৰিখনৰ লগতে তাত থকা শতাধিক যাত্ৰীয়ো ব্ৰহ্মপুত্ৰৰ মাজত আবদ্ধ হৈ পৰে। আনহাতে, ঘটনাৰ খবৰ লাভ কৰি ফেৰিখন উদ্ধাৰৰ বাবে জলপৰিবহন বিভাগে ঘটনাস্থলীলৈ দুখনকৈ ফেৰি প্ৰেৰণ কৰিছিল যদিও সেই দুখনো বালিচৰত লাগি ধৰাত ফেৰিৰ যাত্ৰী সকল শংকিত হৈ পৰিছে।
বাতৰি লিখা সময়লৈকে ফেৰিৰ কৰ্মচাৰী সকলে ব্ৰহ্মপুত্ৰত নামি ফেৰিখন বালিচৰৰ পৰা উদ্ধাৰ কৰিবলৈ চেষ্টা অব্যাহত ৰাখিছে যদিও এইপৰ্যন্ত সফল হ'ব পৰা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
